Barbados

**Barbados** Karibeko uharte-estatu burujabea da, Antilla Txikietako zati. Commonwealtheko kidea da. 439 kilometro koadroko eremua du, eta 2010ean 277.821 biztanle zituen. Hiriburua eta hiri handiena Bridgetown da. Ingelesa da hizkuntza ofiziala.

## Izena 
1536. urtean, itsasgizon portuges batek, Brasilera bidean, uhartera gerturatu eta *Os Barbados* izena eman zion (bizardunak): bertako pikondo mota batek, sustraiak agerian ditu enborretan zintzilika bezala, eta horrek zuhaitz bizardun itxura ematen zien landare haiei. 

Ohikoa izan da ingelesezko mapetan *Barbadoes* forma idaztea ere. 

## Geografia 
Barbados Ozeano Atlantikoan dago, Haizaldeko uharteen ekialdean. Antilla Txikietan ekialderen dagoen uhartea da. Mount Hillaby da mendirik garaiena (340 metro). Klima monzonikoa dauka, Köppen sailkapenaren arabera. Bi urtaro daude: euritsua ekainetik azarora, eta lehorra, abendutik maiatzera.

## Historia 
Jatorrizko lehen biztanleak karibeak eta arawakak izan ziren.  

Portugesen lehen bisita batzuen ondoren, nolabaiteko okupazio bat izan zuen uhartean Portugalekm 16. mendean. 

Okupazio jarraituagoaren hasiera 1625. urtean hasu zen, Henry Powell kapitaina lehorreratu zenean bertan 80 kolono eta 10 beltz esklabo afrikarrekin Errepublika bilakatu ondoren, Commonwealtheko kide izaten jarraitu zuen estatuak dena dela.

## Gobernua eta administrazioa 
[thumb|eskuinera|220px|Barbadosko legebiltzarra, [Bridgetown.]]
### Politika 
Barbados errepublika da. Botere betearazlea lehen ministroaren eta presidentearen esku dago. Parlamentua ganbera bikoa da: senatua (21 eserleku) eta batzar-etxea (30 eserleku).

### Banaketa administratiboa 
Herrialdea 11 parrokiatan banaturik dago:

## Demografia 
thumb|eskuinera|220px|Barbadosko demografia-bilakaera 1960-2017 bitartean.
2010ean 277.821 biztanle zituen.

Etniak era honetan daude banaturik: beltzak %92,4, zuriak %2,7, mulatoak %3,1 eta asiarrak %1,3. Erlijioari dagokionez, %66,4 protestanteak dira, anglikanoak batez ere, %3,8 katolikoak eta %20,6 agnostiko eta ateoak.

## Ekonomia 
Barbadosko ekonomia azukre-kanaberan eta azukre errefinatuaren, melazaren eta ronaren ekoizpenean eta esportazioan oinarritu izan da, XVII. mendean britainiar kolonia bihurtu zenetik. 1970eko hamarkadaz geroztik, manufakturen eta turismoaren sektoreek garrantzi handia hartu dute. Finantza sektoreak ere pisu handia du, Barbadosek eskaintzen dituen banku-isilpekotasunak eta zerga txikiek munduko beste hainbat tokitako dirua erakarri dutelako.

Petrolioaren eta gas naturalaren hobiak aurkitu dira azken urteetan. Arrantzaren garrantziak ere gorantz egin du. Turismorako azpiegiturak ugaritu egin dira etengabe azken urteetan. Per capita errenta 17.500 dolarrekoa zen 2017an.

## Kultura 
Kriketa da Barbadosko kirol nagusia.

## Barbadostar ezagunak 
* Grantley Adams (1898–1971), lehen ministroa 1953tik 1962ra.
* Sandra Mason (1949–), Barbadosko lehenbiziko presidentea 2021etik
* Owen Arthur (1949–2020), lehen ministroa 1994tik 2008ra.
* Mia Mottley (1965–), lehen ministroa 2018tik.
* Rihanna (1988–), pop-abeslaria, heroi nazional izendatua errepublika izendatu eta gutxira.
* Darren Matthews (1991–), txirrindularia.

## Irudi galeria 

File:Barbados.png|Barbadosen mapa.
Irudi:Bridgetown2.jpg|Bridgetowngo aldiriak eta portua.
File:Barbados beach.jpg|Bridgetownetik gertuko hondartza.
File:High street Barbados.jpg|Bridgetowngo *High street*.

## Erreferentziak 
## Kanpo estekak 
*  Webgune ofiziala, gov.bb